நிகாத் தாடு

நிகாத் தாடு  (Nighat Dad)  பாக்கித்தான் நாட்டைச் சேர்ந்த வழக்கறிஞரும் இணைய ஆர்வலரும் ஆவார்.  இலாப நோக்கற்ற அமைப்பான எண்ணிலக்க உரிமைகள் அறக்கட்டளையை நடத்துகிறார். தகவல் தொழில்நுட்பப் பாதுகாப்புத் துறையில்  செய்த பணிகளுக்காக இவருக்கு பல பன்னாட்டு விருதுகள் கிடைத்துள்ளன.

 ஆரம்பகால வாழ்க்கை மற்றும் கல்வி 
நிகாத் தாடு 1981 ஆம் ஆண்டில்  லாகூரில் பிறந்தார்.  இவர் பஞ்சாபின் இயாங் மாவட்டத்தில்  உள்ள ஒரு கிராமத்தைச் சேர்ந்தவர். லாகூரில் உள்ள பஞ்சாப் பல்கலைக்கழகத்தில் தனது கல்வியைப் பெற்றார்.  அங்கு இவர் சட்ட முதுகலைப் பட்டம் பெற்றுள்ளார்.  இவரது திருமணம் 18 மாதங்கள் மட்டுமே நீடித்தது, ஓர் ஒற்றைத் தாயாக, இவர் தனது குழந்தையின் பாதுகாப்பிற்காக சட்டப் போரை நடத்த வேண்டியிருந்தது. நீதிமன்ற நடவடிக்கைகளின் போது, தங்கள் குழந்தைகளை பாதுகாப்பாக விட்டுச் செல்வதற்கான சட்டப் போரில் ஈடுபட்ட பல ஒற்றைத் தாய்மார்களை இவர் சந்தித்தார், மேலும் இவர் அத்தகைய பெண்களுக்கு உதவி  செய்தும் வருகிறார்.

 பணி 
நிகாத் தாடு  தொழில் ரீதியாக ஒரு வழக்கறிஞர் ஆவார்.  குற்றவியல் மற்றும் குடும்ப சட்டத்தில் பயிற்சி பெறுகிறார்."Nighat Dad named TIME's next generation leader". DAWN.COM. 29 May 2015. Retrieved 19 April 2017.

2012 ஆம் ஆண்டில், இவர் எண்ணிலக்க  உரிமைகள் அறக்கட்டளையை நிறுவினார், அங்கு இவர் நிர்வாக இயக்குநராக இருந்தார்.  பாக்கித்தான் இணைய பயனர்களுக்கு, குறிப்பாக பெண்களுக்கு இணையவழி துன்புறுத்தல் இடர்களிலிருந்து தங்களைப் பாதுகாத்துக் கொள்ள கல்வி கற்பித்தார்.</ref> பெண் கல்விக்கான பாக்கித்தான் ஆர்வலர் மற்றும் இளைய நோபல் பரிசு பெற்ற மலாலா யூசுப்சாய் அக்டோபர் 2012  ஆம் ஆண்டு  தலிபான்களால் சுட்டுக் கொல்லப்படுவதற்கு முன்பு  நிகாத் தாடு  பட்டறைகளில் கலந்து கொண்டார்.

பாக்கித்தானில்  இணையவழி பேச்சு சுதந்திரத்தைப் பாதுகாப்பதற்கான பிரச்சாரங்களை நிகாத் தாடு  வழிநடத்தினார். அதே போல் இணைய வழியில் கண்காணிப்பதற்கான அரசாங்கத்திற்கு பரந்த அதிகாரங்களை வழங்கும் சட்டத்திற்கு எதிரான பிரச்சாரங்களில் பங்கெடுத்தார்.  அவற்றில் மிகவும் குறிப்பிடத்தக்க ஒன்று சர்ச்சைக்குரிய மின்னணு குற்றங்கள் தடுப்பு மசோதா 2015 ஆகும்."Pakistani digital rights activist Nighat Dad among Time's Next Generation Leaders". Express Tribune. 30 May 2015. Retrieved 6 June 2015. அமிலத்  தடுப்புச் சட்டம் 2010 மற்றும் பாக்கித்தானின் குடும்ப வன்முறை மசோதாவின் வரைவிலும் இவர் பங்களித்தார்.
இடது|thumb| 2017  ஆம் ஆண்டு நவம்பரில்  திறந்த உரிமைகள் குழு மாநாட்டில். குழு உறுப்பினர்கள் நிகாத் தாடு  மற்றும் மரியா ஃபரெல் ஆகியோர் ஆர்வமுள்ள குழு உறுப்பினரான அசுமினா துரோடியாவுடன் உள்ளனர்
2015 ஆம் ஆண்டில், பாக்கித்தான் பெண்களுக்கு  இணையவழி  துன்புறுத்தல்களை எதிர்த்துப் போராட உதவியதற்காக, டைம் பத்திரிகையின் அடுத்த தலைமுறை தலைவர்களின் பட்டியலில் இவர் பெயரிடப்பட்டார்.

2016 ஆம் ஆண்டில், இவருக்கு அட்லாண்டிக் கவுன்சில் எண்ணிலக்க  சுதந்திர விருது மற்றும் டச்சு அரசாங்கத்தின் மனித உரிமைகள் துலிப் விருது  ஆகிய விருதுகள் வழங்கப்பட்டன.  எல்லைகளற்ற நிருபர்களால் தொடங்கப்பட்ட தகவல் மற்றும் சனநாயக ஆணையத்தின் 25 முன்னணி நபர்களில் இவரும் ஒருவர் என்பது குறிப்பிடத்தக்கதாகும்.

நவம்பர் 2018  ஆம் ஆண்டு நவம்பர் மாதத்தில்  இவர் கல்வி ஆராய்ச்சிக்கான தி டோர் திட்டத்தின் இயக்குநர்கள் குழுவில் சேர்ந்தார்.

6 மே 2020 ஆம் ஆண்டு மே மாதம் 6 ஆம் தேதியன்று , முகநூல்  தனது உள்ளடக்க மேற்பார்வை குழுவில்  இவரை நியமித்தது.

2023 ஆம் ஆண்டில், நிகாத் தாடு  ஐக்கிய நாடுகள் அவையின் புதிய செயற்கை நுண்ணறிவின்  ஆலோசனைக் குழுவில் உறுப்பினராக நியமிக்கப்பட்டார்.

 மேற்கோள்கள் 

 வெளி இணைப்புகள் 

 எண்ணிலக்க உரிமைகள் அறக்கட்டளை

பகுப்பு:வாழும் மக்கள்
பகுப்பு:1981 பிறப்புகள்
பகுப்பு:பாக்கித்தானியப் பெண்கள்
பகுப்பு:பாக்கித்தானியப் பெண்ணியவாதிகள்